เฮ 5 วันรวด หยุดสงกรานต์ ครม.จัดให้ 
12ถึง16เมษาฯ บริษัท-แบงก์ ก็พิจารณาเอง,ขรก.เฮได้หยุดยาวช่วงเทศกาลสงกรานต์ รัฐบาล ลุงตู่ ใจดีแม้ไม่ใช่ฟันหลอก็ไฟเขียวให้เป็นวันหยุดพิเศษเพิ่มติดกันอีก 1 วันคือวันศุกร์ที่ 12 เม.ย.2562 รวมวันหยุดสาดน้ำตั้งแต่ 12 เม.ย.ยัน 16 เม.ย.ทั้งสิ้น 5 วันรวด ส่วนหน่วยงานรัฐวิสาหกิจ สถาบันการเงิน และบริษัทห้างร้าน ให้พิจารณาเป็นวันหยุดตามความเหมาะสม,เมื่อเวลา 14.00 น. วันที่ 12 ก.พ. ที่ทำเนียบรัฐบาล พ.อ.อธิสิทธิ์ ไชยนุวัติ ผู้ช่วยโฆษกประจำสำนักนายกรัฐมนตรี แถลงถึงผลการประชุมคณะรัฐมนตรี (ครม.) ว่า ที่ประชุม ครม.มีมติเห็นชอบกำหนดวันหยุดราชการเพิ่มเติมเป็นกรณีพิเศษ โดยกำหนดให้วันที่ 12 เม.ย.2562 เป็นวันหยุดราชการเพิ่มเป็นกรณีพิเศษ ในส่วนของรัฐวิสาหกิจ สถาบันการเงิน และภาคเอกชน ให้รัฐวิสาหกิจแต่ละแห่ง ธนาคารแห่งประเทศไทย และกระทรวงแรงงาน ไปพิจารณาความเหมาะสมในการกำหนดเป็นวันหยุดเพื่อให้สอดคล้องกับข้อกฎหมายที่เกี่ยวข้อง กรณีหน่วยงานใดที่มีภารกิจให้บริการประชาชนหรือมีความจำเป็นและกำหนดนัดหมายในวันดังกล่าวไว้แล้ว หากยกเลิก หรือเลื่อนออกไปจะกระทบต่อประชาชนให้หัวหน้าหน่วยงานพิจารณาตามที่เห็นสมควร ไม่ให้เกิดความเสียหายกับหน่วยงานและประชาชน,ทั้งนี้ทำให้ในปี 2562 มีวันหยุดราชการกรณีพิเศษเพิ่ม 2 วัน คือวันจันทร์ที่ 6 พ.ค.2562 เป็นวันหยุดเกี่ยวเนื่องในพระราชพิธีบรมราชาภิเษกที่ ครม.อนุมัติไปแล้ว และ ครม.มาอนุมัติให้หยุดเพิ่มวันที่ 12 เม.ย.ดังกล่าวอีก 1 วัน จากเดิมที่มีกำหนดเป็นวันหยุดตามปฏิทินไว้แล้ว 4 วัน ตั้งแต่วันที่ 13- 16 เม.ย.ซึ่งในวันที่ 13 กับ 14 ตรงกับวันเสาร์อาทิตย์ที่ให้ไปหยุดชดเชยในวันจันทร์ที่ 15 เม.ย. กับวัน อังคารที่ 16 เม.ย. เมื่อรวมวันหยุดพิเศษเพิ่มในวันศุกร์ที่ 12 เม.ย. ติดกันซึ่งไม่ใช่ลักษณะวันหยุดฟันหลออีก 1 วัน รวมทั้งสิ้นข้าราชการจะสามารถหยุดไปท่องเที่ยว หรือกลับภูมิลำเนาไปเยี่ยมพ่อแม่ญาติพี่น้องในต่างจังหวัดช่วงเทศกาลสงกรานต์ได้ถึง 5 วันรวด
ขรก.เฮได้หยุดยาวช่วงเทศกาลสงกรานต์ รัฐบาล ลุงตู่ ใจดีแม้ไม่ใช่ฟันหลอก็ไฟเขียวให้เป็นวันหยุดพิเศษเพิ่มติดกันอีก 1 วันคือวันศุกร์ที่ 12 เม.ย.2562 
ข้าราชการเฮ,วันหยุดสงกรานต์,5 วัน,เทศกาลสงกรานต์,ข่าวหน้า1